### Beslutningstema

Det skal besluttes, om der skal gives landzonetilladelse til opførelse af en helårsbolig på [adresse], 6792 Rømø.

### Sagsfremstilling

Det er søgt landzonetilladelse til opførelse af en helårsbolig på ejendommen matr. nr. 470 Kirkeby, [adresse] beliggende [adresse], 6792 Rømø.

Boligen bliver på 210 m2. Boligens facader opføres med træbeklædning i mørke sort/brune farver, og tagbeklædning sorte betontagsten. Højden på boligen bliver 4,45 m.

Grunden har en størrelse på 2003 m2 og er vokset til med træer og anden naturlig vegetation. [adresse] på Rømø skal have en størrelse på 2500 m2, men [adresse] ligger ikke i et sommerhusområde, og skal derfor ikke have en størrelse på 2500 m2.

I indsigelserne henvises der til, at Elmegårdsvej 5 i Kommuneplan 1993-2005 for tidligere [adresse] er beliggende i rammeområde 8.L.1 - det åbne land. Det åbne lands anvendelse er her fastlagt til jordbrugsformål, og følgende er gældende for rammeområde 8.L.1:

* Der kan i landdistriktet etableres vej- og stianlæg samt tekniske anlæg i overensstemmelse med hovedstrukturens principper.
* Værdifulde jordbrugsområde skal værnes, samt de landskabelige værdier beskyttes og gøres tilgængelige for befolkningen under hensyn til landskabets sårbarhed.

Kommuneplan 1993-2005 blev aflyst den 31. marts 2011 og blev erstattet af Kommuneplan 2009-2021. I forbindelse med udarbejdelsen af kommuneplanen udgik rammeområde 8.L.1 af kommunenplanen. I den nuværende Kommuneplan 2017-2029 er der ingen kommuneplanramme for Elmegårdsvej 5.

Ejendommen er en ubebygget grund, som er beliggende i landzone lige op af et lokalplanlagt sommerhusområde. Der er ingen kommuneplanramme eller lokalplan for ejendommen. Rundt om ejendommen uden for sommerhusområdet, er der allerede 4 eksisterende huse.

Ejendommen er beliggende i en gruppe af fem selvstændige matrikler, som støder op til det eksisterende sommerhusområde Klara Laursen. De fire andre matrikler er allerede bebygget, så derfor er det forvaltningens vurdering, at projektet er at betragte som huludfyldning. Det vurderes ikke, at der umiddelbart vil være yderligere udstyknings- eller udbygningsmuligheder i området.

I Tønder Kommune finder Lov om boligforhold (boligreguleringsloven) ikke anvendelse. Det betyder, at det kun er ganske få områder i kommunen, hvor der er bopælspligt, og de er reguleret ved lokalplaner og servitutter. Da der ingen servitut eller lokalplan er for [adresse], er der ikke krav om bopælspligt på ejendommen.

Christine Christoffersen har oplyst, at han vil lade så mange træer som muligt blive stående på ejendommen.

Et udkast til landzonetilladelsen har været sendt i partshøring og nabohøring. Naboerne er kommet med indsigelser imod projektet. Indsigelser og dokumenter fra sag fra 2007 er vedlagt som bilag.

[adresse] har også haft udkastet til landzonetilladelsen i høring, da ejendommen er beliggende inden for kirkelandskabet og kirkebyggelinjen. [adresse] havde ingen bemærkninger til projektet.

### Lovgrundlag

Planloven.

### Fagchefen for Plan og Udvikling indstiller,

at der gives landzonetilladelse til opførelse af en helårsbolig på [adresse], 6792 Rømø

### Beslutning

Indstillingen godkendt.

Udvalget erklærede Jonas Kristensen for inhabil i sagen. Jonas Kristensen deltog ikke i behandlingen af punktet.